stanford-oval/wikipedia huggingface dataset:
IQ and the Wealth of Nations
Tutkimuksen kritiikki

Vanhasen ja Lynnin tutkimus joutui kovan arvostelun kohteeksi muutamissa artikkeleissa, mutta se on saanut myös kannatusta sekä älykkyystutkijoiden että muutamien suomalaisten yhteiskuntatieteilijöiden taholta.lähde?
Vanhanen ja Lynn eivät tehneet itse perustutkimusta (ÄO-mittauksia maittain), vaan käyttivät olemassa olevaa aineistoa siten, että puuttuva data korvattiin laskemalla keskiarvoja olemassa olevista tutkimuksista. Eri aineistona käytetyt mittaukset ovat siis hyvin erilaisia ja ne on tehty useiden vuosikymmenien aikana, joten  niiden vertailukelpoisuus voidaan kyseenalaistaa.  Esimerkiksi El Salvadorin tulos 84 saatiin laskemalla keskiarvo sen kahden naapurimaan Guatemalan (79) ja Kolumbian (88) tutkimuksista. Kiinan tulosta 109,4, joka oli saatu Shanghaissa tehdystä tutkimuksesta, laskettiin kuudella pisteellä, koska tutkijat olettivat Kiinan maaseudun tulosten olevan alhaisempia. Ongelmia liittyi myös muihin yksittäisten maiden aineistoihin, jotka oli saatu yleistämällä jostakin pienestä ryhmästä kauan sitten tehty otos koko maata nykyään koskevaksi. Esimerkiksi Päiväntasaajan Guinean keskimääräinen ÄO-luku (59) oli estimoitu vammaisten lasten muodostaman ryhmän tulosten perusteella. Lisää epävarmuutta tutkimukseen aiheuttaa se, että ottaakseen huomioon Flynnin ilmiön vaikutuksen eri aikoina tehtyihin tutkimuksiin tutkijat kasvattivat vanhempien tutkimuksien keskiarvoja eri määrillä.
Monet empiiriset tutkimukset, joihin Vanhanen ja Lynn nojasivat, oli tehty varsin pienillä otoksilla (useissa tapauksissa jopa alle sata henkilöä), joten kaikki havaitut erot eivät välttämättä saavuta tilastollista merkitsevyyttä. Toisen suuren ongelman aineiston luotettavuudelle muodostaa se, että testauskielenä ei aina ole käytetty tutkittavien äidinkieltä. Tämä pätee etenkin Saharan eteläpuolisessa Afrikassa tehtyihin tutkimuksiin, joiden tulokset olivat erityisen matalia.
Vanhasen ja Lynnin tutkimus ei käynyt läpi tieteellistä vertaisarviointiprosessia. Tutkimuksen tilastollisia menetelmiä ovat kritisoineet esimerkiksi Volken sekä Jones ja Schneider.
Kuopion yliopiston sosiaalityön ja sosiaalipedagogiikan laitoksen professori Pertti Töttö osoitti 2005, että PISA-tutkimukset korreloivat positiivisesti Vanhasen ja Lynnin tulosten kanssa. Töttö toteaa Lynnin ja Vanhasen saamaan kritiikkiin viitaten: ”Jos Lynnin ja Vanhasen luvut ovat puhtaita arvauksia, emeritusprofessorit ovat ällistyttävän hyviä arvaajia.”
Vuonna 2006 Lynn ja Vanhanen julkaisivat teoksen IQ and Global Inequality, jossa he vastaavat esitettyihin kritiikkeihin, esittävät lisää ÄO-testituloksia eri maista ja tarkastelevat testitulosten yhteyksiä sosiaalisen ja taloudellisen kehityksen mittareihin.
Julkinen keskustelu Suomessa

Suomessa Lynnin ja Vanhasen kirjasta nousi kohu Helsingin Sanomien kuukausiliitteessä olleen artikkelin myötä, joka julkaistiin vuonna 2004, kaksi vuotta kirjan ilmestymisen jälkeen. Oman lisänsä julkiseen reaktioon antoi se tiedotusvälineiden esillä pitämä seikka, että Tatu Vanhanen oli silloisen pääministeri Matti Vanhasen isä.
Vanhasta syytettiin tiedotusvälineissä rasismista, koska hänen mielestään Afrikan maiden alhainen elintaso on seurausta afrikkalaisten matalasta älykkyysosamäärästä. Vähemmistövaltuutettu Mikko Puumalainen piti väitteitä matalasta älykkyysosamäärästä jo sinänsä panetteluna ja katsoi niiden ylittävän rikostutkinnan kynnyksen. Keskusrikospoliisi harkitsi esitutkinnan aloittamista kiihotuksesta kansanryhmää vastaan, mutta päätyi siihen tulokseen, ettei asiassa ole syytä epäillä rikosta eikä esitutkintaa tarvita. Saman totesi myöhemmin valtakunnansyyttäjä viitaten perustuslaissa säädettyyn sananvapauteen sekä tieteen harjoittamisen vapauteen.
Aiheesta muualla

PISA scores transformed into IQ values in comparison with IQ estimated by Lynn and Vanhanen
Rullalautailu

Rullalautailija kaiteella.
Rullalautailu eli skeittaus on liikkumista rullalaudalla yleensä samalla erilaisia temppuja tehden. Lajin harrastamista varten on rakennettu myös rullalautailupuistoja.
Rullalautailun historia

Rullalautailun historia kulkee käsi kädessä rullalaudan kehityksen kanssa. Kehitykset rullalautailuvälineissä ovat ruokkineet kehitystä rullalautailutyyleissä ja uudet tyylit ovat vaatineet uudenlaisia välineitä.
Rullalautailun juuret ovat lainelautailussa ja sitä alun perin kutsuttiinkin katusurffaukseksi, jota harrastettiin vain silloin, kun vallitseva aallokko ei soveltunut surffaukseen. Vaikka surffaus vaikuttikin rullalautailun kehitykseen sen alkuaikoina.selvennä
Rullalautailuun kuten moneen muuhun extreme-lajiin kuuluu lajille ominainen lautailuslangi.
Rullalautailun historia > Ensimmäinen rullalauta

Rullalautailu syntyi 1950-luvulla Kaliforniassa, kun surfaajat eivät tuulettomina päivinä päässeet aalloille. Siitä alkoi renkaallisen surffilaudan kehittäminen. Kaupalliset rullalaudat tulivat markkinoille 1959, mitä ennen rullalautoja rakennettiin itse rullaluistimista. Ensimmäinen kaupallinen rullalauta oli nimeltään Roller Derby Skateboard. Maailman ensimmäinen rullalautailukilpailu pidettiin vuonna 1963 Kaliforniassa ja 1960-luvun alkupuoli olikin ensimmäinen aalto koko maailman rullalautailussa, lähinnä kuitenkin vain Kaliforniassa. Aikakauden laudat olivat pääsääntöisesti 15–17 cm leveitä ja niissä käytettiin savesta valmistettuja renkaita, joiden pito oli heikko ja jotka lukittuivat osuessaan pieniinkin kiviin. Tämän takia rullalautailu alkuaikojen välineillä oli vaarallista ja muutaman vuoden jälkeen useat kaupungit Yhdysvalloissa kielsivät rullalautailun kokonaan. Tämä kehitys johti ensimmäiseen rullalautailumuodin loppuun vuonna 1965. Useat rullalautavalmistajat joutuivat vararikkoon, kun kauppiaat peruuttivat joulusesongiksi tekemiään tilauksia.
Rullalautailun historia > Toinen sukupolvi

Rullalautailu nousi 1970-luvulla uuteen kukoistukseensa, kun Frank Nasworthylähde? kehitti rullalautoihin uretaanirenkaat. Keksinnön myötä renkaiden ominaisuudet paranivat huomattavasti ja rullalautailun suosio lähti jälleen voimakkaaseen kasvuun. Kasvaneen kysynnän myötä useat yritykset ryhtyivät valmistamaan pelkästään rullalautailuun suunniteltuja välineitä. Tämän myötä rullalautailijoille tuli mahdollisuus vaatia leveämpiä trukkeja ja siten lautojen leveydet alkoivat kasvaa jopa 25 cm:iin. Valmistajat alkoivat kokeilla eksoottisempia materiaaleja, kuten lasikuitua ja alumiinia, mutta suurin osa laudoista valmistettiin kuitenkin edelleen vaahteraviiluista. Myös tuotekehitykseen panostettiin ja vuonna 1975 rullalaudan renkaissa alettiin käyttää irtonaisten laakerikuulien sijasta tarkkuuslaakereita. Rullalautailijat käyttivät lautojensa parantuneita ominaisuuksia hyväkseen ja kehittivät uusia temppuja. Z-Boys-ryhmäksi kutsuttu joukko kalifornialaisia rullalautailijoita alkoi rullalautailla 1976 kuivuuden tyhjäksi jättämissä uima-altaissa ja niiden pystysuorilla seinillä. Vuonna 1976 rakennettiin ensimmäinen sisähalli Floridaan. Lautojen parantuneiden ominaisuuksien ansiosta rullalautailijat saavuttivat suurempia nopeuksia ja pystyivät vaarallisempiin temppuihin. Tämän myötä lisääntyneet vastuuvelvoitteet korottivat rullalautapuistojen vakuutusmaksuja niin paljon, että monet menivät konkurssiin ja puistot jyrättiin maan tasalle. Tämä aiheutti suurimmaksi osaksi rullalautailupuistojen varassa eläneen rullalautailutyylin kuihtumisen ja vuoden 1980 lopussa rullalautailu oli jälleen kuollut.
Suomeen rullalautailu rantautui ensimmäisen kerran harrastuksena 70-luvun puolessa välissä lähinnä USA:ssa vaihto-oppilaana olleiden nuorten kautta. Toiminta alkoi saada laajempaa harrastajajoukkoa, kun Helsingin Katajanokalle avattiin 1977 Suomen ensimmäinen rullalautakauppa Day Off. Vuonna 1979 Helsingin Kasarmintorille aukesi Suomen ensimmäinen rullalautailuhalli Stalli, jonka rakennuttajana toimi yhtä lailla Suomen ensimmäinen rullalautavalmistaja Statum. Ensimmäiset SM-kisat järjestettiin syksyllä 1979 Helsingin Messukeskuksessa. Myös liitto- ja seuratoiminta käynnistyi ensimmäisen kerran 1970-luvun lopulla. Harrastus hiipui täälläkin vuoden 1980 loppuun mennessä.
Rullalautailun historia > Kolmas sukupolvi

Rullalautailun toisesta sukupolvesta jäi eloon ramppilautailu, jota harrastettiin pääasiassa rullalautailijoiden omille takapihoilleen rakentamilla rampeilla. Kolmas sukupolvi, 1980-luvun alkupuolelta 1990-luvun alkuun, saikin alkunsa rullalautavalmistajista, jotka selvisivät vuoden 1980 romahduksesta ja ryhtyivät aktiivisesti markkinoimaan ramppilautailua. Tasamaalla tehdyn ollien keksimisen jälkeen painopiste siirtyi katulautailuun ja ensimmäiset katurullalautailukilpailut järjestettiin Kaliforniassa huhtikuussa 1983. Ramppilautailun ollessa suosiossa rullalaudoissa oli leveät dekit ja suuret, nopeat renkaat. Kolmannen aallon aikana rullalautailu levisi Pohjois-Amerikasta maailmanlaajuiseksi muodiksi. Kyseiseltä aikakaudelta tunnetuin ammattilainen on Tony Hawk. Valmistajat suosivat laudoissa lähes täysin vaahteraviiluja eksoottisempien materiaalien sijasta. Katulautailun suosion noustessa laudoista tuli kapeampia ja keveämpiä ja renkaat pienenivät.
Vuosina 1987–1989 rullalautailu rantautui toista kertaa vahvasti Suomeen, mitä seurasi muutaman vuoden kestänyt rullalautailuaalto. Järjestyksessään toiset SM-kisat järjestettiin Helsingin jäähallissa 1989. Suomessa ja maailmanlaajuisesti rullalautailu lähes hävisi laman vaikutuksesta 1991–1993.
Rullalautailun historia > Nykyinen sukupolvi

Rullalautailun mentyä "pimentoon" alkoi taas kehittyminen ja lajiin tuli mukaan erittäin vahvasti 1980-luvulla kasvanut katulautailu, joka ei tarvinnut laman aikana kadonneita ramppeja tai rullalautailupuistoja. Käytännössä 1990-luvun alkupuolella ramppilautailu oli erittäin harvinaista, vaikkakin suuren yleisön silmissä edelleen tunnetumpaa kuin kadulla tapahtuva rullalautailu. Uusi nousu rullalautailussa alkoi 1990-luvun puolivälin aikoihin; silloin myös Yhdysvalloissa aloitettiin X-Games-kilpailut, joka nosti osaltaan rullalautailua ihmisten tietoisuuteen. Suomessa rullalautailu alkoi elpyä samoihin aikoihin, vaikkakin jo vuodesta 1987 alkaen on joka vuosi järjestetty suomenmestaruuskilpailut. Suomenmestaruuskilpailuissa on ikäsarjat ja palkintoina on hieman rahaa, tavaroita ja kunniaa.
Rullalautojen neljännen ja nykyisen sukupolven koon ja muodon on sanellut yksi temppu: ollie. Laudat eli dekit ovat nykyään sivuilta suorat ja tasaiset koko dekin matkalta; mitoiltaan noin 19 cm leveitä ja 80 cm pitkiä.lähde? Renkaat ovat halkaisijaltaan useimmiten 50–57 millimetriä.lähde? Laudat on useimmiten liimattu vaahteraviiluista. Pohjoisamerikkalainen vaahtera on käytetyin dekkimateriaali.lähde?
Vuosituhannen lopussa rullalautailu oli maailmanlaajuisesti suosittua ja Suomessakin lajin harrastajia oli epävirallisten tietojen mukaan kymmeniä tuhansia. Kaupallisuus ja suuret kansainväliset yritykset ottivatkin rullalautailun valikoimiinsa, ja Suomessakin tavalliset urheilukaupat tarjosivat lajin harrastajille tuotteita laudoista kenkiin.
Vuonna 2000 rullalautailun aallonharjat ja -pohjat näyttivät tasoittuneen ja rullalautailusta oli kehittynyt tunnettu harrastus. Skeittaus on hiipunut huomattavasti 2010-luvun puolivälin tienoilla verrattuna 2000-luvun alkuun eikä katukuvassa enää näe skeittaajia paljoakaan.lähde?
Suomalaisista rullalautailijoista kenties parhaiten menestynyt on Arto Saari, joka on viettänyt kesiä kuvaten elokuvia ympäri maailmaa. Suomesta on lähtenyt maailmalle muitakin rullalautailijoita, kuten Jani Laitiala, Janne Saario, Eero Anttila, Pirkka Pollari, Jaakko Ojanen, Eetu Toropainen ja Eniz Fazliov
Rullalaudan pääosat

Dekki eli lauta, jossa grippi ja trukit ovat kiinni
Trukit eli akselit, joissa dekki ja renkaat ovat kiinni
Renkaat eli rullat, joiden kovuus mitataan durometreissä yksiköllä A.
Laakerit eli pienet ”kuulat suojakuorissa”, jotka ovat akselin ja renkaiden välissä.
Grippi eli dekin päällä oleva hiekkapaperi, joka parantaa lautailijan pitoa.
Kuuluisia rullalautailijoita

| 0 | 1 | 2 |
| --- | --- | --- |
|  Tony Hawk  Riley Hawk  Chris Haslam  Daewon Song  Bam Margera  Rodney Mullen  Madars Apse  Albert Nyberg  Ryan Sheckler  Jake Brown  Davis Torgerson  Mikey Taylor  Ali Boulala  Steve Caballero  Letícia Bufoni  Jason Lee  Danny Way  Matt Miller  Rob Dyrdek  |  Nyjah Huston  Chris Cole  Ray Barbee  Eric Koston  Josh Kalis  Chad Muska  Mike Mo Capaldi  Wes Kremer  Mike Vallely  Rune Glifberg  Geoff Rowley  Paul Rodriguez Jr.  Christian Hosoi  Jordan Kasongo  Jerry  Hsu  Torey Pudwill  Mark Gonzales  Sky Brown  Pontus Alv  |  Suomalaisia: Lizzie Armanto  Jaakko Ojanen  Arto Saari  Heili Sirviö  |
Rullalautailutemppuja

Ollie on katuskeittailun ja skeittailun tärkein temppu. Tempussa vain hypätään. Olliesta on myös useita eri versioita: muun muassa nollie, switch ollie ja fakie ollie.
Backside/Frontside ollie – Hypätään ollie ja käännytään itse laudan kanssa 180° frontside tai backside suuntaan.
Kickflip – Pyöräytetään lauta pituussuunnassa 360° selän suuntaan. Tunnetaan myös nimellä flip.
Heelflip – Lauta pyörii 360° toiseen suuntaan kuin kickflipissä. Tunnetaan myös nimellä heel.
Pop Shuvit – Lauta pyörii ilmassa 180°.
360 Pop Shuvit – Lauta pyörii ilmassa 360°.
FS Shuvit (FS Shove-it) – Pop shove-it mutta lauta pyöräytetään frontside tyylillä 180°.
Caveman – Hypätään ilmassa ja heitetään lauta alle.
Boneless – Ponnistetaan toisella jalalla maasta ottaen samalla kädellä kiinni laudasta.
Primo - Tempussa noustaan seisomaan skeittilaudan kyljen päälle.
Grindaus – Liu’utaan vaikkapa kaidetta tai curbia pitkin trukeilla.
Manualissa nostetaan eturenkaat ilmaan ja mennään eteenpäin. Nose manualissa ajellaan eturenkaiden varassa, takarenkaat irti
Slaidi – Liu’utaan vaikka kaidetta pitkin dekillä.
Casper – Lauta on ylösalaisin ja takajalka laudan alla. Tarkoituksena on ”tasapainotella” laudan kanssa ns. manualissa.
Footplant – Otetaan laudan sivusta kiinni, nostetaan toinen jalka pois laudalta ja hypätään sen varassa.
Impossible – Lauta skoopataan pituussuunnassa.
Old school ollie – On toinen tapa hypätä skeittilaudalla: otetaan vain laudan molemmista päistä kiinni ja hypätään.
Primoflip – Flippi primo-asennosta.
Helipop – Frontside- tai backside 360° nollie.
360 spin – Käännytään maassa tai ilmassa 360°. Tempusta on useita eri versioita käännöksen laajuuden mukaan.
360 flip – Pyöräytetään kickflip ja 360° pop-shove it samaan aikaan. Tunnetaan myös nimellä Treflip.
Laserflip – Frontside 360 shove-it ja heelflip samaan aikaan.
Varial Kickflip – Kickflip ja 180 pop-shove it samaan aikaan.
Varial Heelflip – Heelflip ja 180 frontside shove-it samaan aikaan.
Hardflip – 180° frontside pop shove-it ja Kickflip samaan aikaan.
360 Hardflip – 360 frontside pop shove-it ja kickflip samaan aikaan.
Inward Heelflip – Backside shove-it ja heelflip samaan aikaan.
360 Inward Heel – Backside 360 shove-it ja heelflip samaan aikaan.
Cab – Hypätään fakie-asennosta 360 ollie. Nimetty Steve Caballeron mukaan.
Halfcab – Hypätään fakie-asennosta 180 ollie. Nimetty Steve Caballeron mukaan.
Indy – Temppu jossa hypätään ja otetaan laudasta kiinni takakädellä ilmassa.
BigSpin – 180° 360 pop shove it.
Double varial kickflip/Nightmareflip – kaksi kickflippiä ja pop shove it samaan aikaan
No comply – Etujalka otetaan pois laudalta sen viereen, ponnistetaan takajalalla ja pompautetaan lauta takajalalla ilmaan. Ponnistuksen jälkeen etujalka laitetaan takaisin laudalle ja ländätään.
Christ air – Otetaan lauta pois ilmassa kädellä ja mennään ristin muotoon, siitä temppu onkin saanut nimensä. (Tempun kehitti Christian Hosoi vuonna 1984)lähde?
Rocket air – Laitetaan laudan toinen pääty ilmassa jalkoihin, ja otetaan laudan toisesta päästä käsillä kiinni. Temppuun tarvitsee ison hypyn ja paljon taitoa. (Tempun kehitti Christian Hosoi vuonna 1984)lähde?
Boardslide
Rullalautamerkkejä

Adidas AG
Adio
Alien Workshop
Almost Skateboards
Altamont
Alva Skates
Analog Clothing
Anti-Hero
Antiz
Aste
Autobahn Wheel Company
Baker Skateboards
Birdhouse Skateboards
Black Label
Blind
Brigada Eyewear
Bullet
Chocolate
Circa Footwear and Apparel
City Skateboards
Cliché
Control Skateboards MGH
Crazy Creek
Creature Skateboards
CTRL Clothing
Darkstar Wheels
DC Shoes
Destructo Industries
Deathwish
DGK
Diamond Wheels
DVS Shoe Company
eckōunltd.
Electric Visual
Element Skateboards
Elwood Clothing
Emerica
Enjoi
éS Footwear
etnies
Expedition one
Fallen Footwear
Funky-SB
Flip Skateboards
FORM
FOUNDATION
FourStar
GBZ
GIRL Skateboards
Globe International
Gold Wheels
H-Street
Habitat Skateboards
Happyhour
Hawk
Hi-Fi
Hubba Wheels
Independent Truck Company
Innes Clothing
iPath
IRON
ITÄ
JART
KLAPI
KR3W
Krooked
Krux Trucks
Lakai Limited Footwear
Lamina
Low Card
L.R.G.
Matrix
Melodica
Momentum Wheels
Micmac
Mystery
Neff
New Era Cap Co.
Nike
Nixon
Organika
Osiris Shoes
Pig
Plan B Skateboards
Perus
Ponke's the shop
Powell Peralta
Quiksilver
REAL
Ricta
Royal Truck Company
RVCA Platform, LLC
Santa Cruz Skateboards
Shut Skates
Silver Truck Company
Sk8
Sweet
Speed Demons
Spitfire
Statum Skateboards
SUPRA
Talawa
Tensor Trucks
Think Skateboards
Tikari
Toy Machine
Thunder
VANS
Venture Truck Company
Vestal
Volcom
Vox Footwear
Warp
WESC
Zero
Zoo York
Rullalautailuaiheisia videopelejä

Skate or Die! (1987)
Skate or Die 2: The Search for Double Trouble (1990)
Tony Hawk's Pro Skater (1999)
Tony Hawk's Pro Skater 2 (2000)
Tony Hawk's Pro Skater 3 (2001)
Tony Hawk's Pro Skater 4 (2002)
Tony Hawk's Underground (2003)
Tony Hawk's Underground 2 (2004)
Tony Hawk's American Wasteland (2005)
Tony Hawk's American Sk8land (2005)
Tony Hawk's Downhill Jam (2006)
Tony Hawk's Project 8 (2006)
Tony Hawk's Proving Ground (2007)
Tony Hawk's Motion (2008)
Tony Hawk: Ride (2009)
Tony Hawk: Shred (2010)
Tony Hawk’s Pro Skater HD (2012)
Tony Hawk's Pro Skater 5 (2016)
Session Skate Sim (2019)
Tony Hawk's Pro Skater 1+2 (2020)
Skate (2007)
Skate It (2008)
Skate 2 (2009)
Skate 3 (2010)
Kirjallisuutta

Harinen, Päivi & Itkonen, Hannu & Rautopuro, Juhani: Asfalttiprinssit: Tutkimus skeittareista.  (Liikuntatieteellisen seuran julkaisu nro 159)  Helsinki:  Liikuntatieteellinen seura, 2006.  ISBN 951-8982-71-6
Aiheesta muualla

Wikimedia Commonsissa on kuvia tai muita tiedostoja aiheesta .
Suomen rullalautaliitto
Nolla.net - rullalautailuyhteisö verkossa (Arkistoitu – Internet Archive)
Helsinki Hookup - Rullalautailun SM-kilpailut vuosittain (Arkistoitu – Internet Archive)
Hangup - suomalainen rullalautailulehti
Rullalautailu haastoi sekä ruumiin että mielen. Ylen Elävä arkisto.
”Ei vain voi olla hyppäämättä” – Tutkimus ”asfalttiprinsseistä” selittää skeitti-ilmiötä[vanhentunut linkki]
Lautailua Las Vegasissa vuonna 1988
Metallilevyillä päällystetty ramppi
Hovinsuon rullalautailupuisto Oulussa. Puisto vastaa kooltaan suurta jalkapallokenttää.
Rullalautailutemput videoidaan yleensä MiniDV-kameralla käsivaralta, usein käytetään myös kalansilmäobjektiivia.
Yhdysvaltain merijalkaväen sotilas kantaa rullalautaa kaupunkisodankäynnin harjoituksessa
Pekka Kanervio

Pekka Kanervio (s. 1957) on suomalainen kunnanjohtaja. Hänet valittiin toukokuussa 2019 Karstulan kunnanjohtajaksi. Hänet ehdittiin vuonna 2020 valita suunnitellun Suomenselän kunnanjohtajaksi, mutta kunnan muodostaminen ei toteutunut. Kanervion edeltäjä Karstulassa oli Hilkka Hakala, joka erosi virasta helmikuussa 2019 luottamuspulan vuoksi.
Ennen Karstulaa Kanervio toimi kesästä 2014 Kinnulan kunnanjohtajana. Kanervion valinta Kinnulaan tapahtui monen äänestyksen jälkeen ja oli yllätys. Hän erosi tehtävästä maaliskuussa 2019 luottamuspulan vuoksi.
Kanervio on koulutukseltaan luokanopettaja ja valmistunut kasvatustieteen tohtoriksi. Hän on toiminut luokanopettajana ja Jyväskylän yliopiston tutkijana sekä tehnyt rehtorin sijaisuuksia myös Kinnulassa ennen kunnanjohtajaksi valintaa.
Lapin ammattikorkeakoulun opiskelijakunta

| Lapin ammattikorkeakoulun opiskelijakunta ROTKO |
| --- | --- |

Edustajiston puheenjohtaja:  Laura Horsma (2025)
Edustajiston varapuheenjohtaja:  Hanna Ehtonen (2025)
Hallituksen puheenjohtaja:  Aili Sova (2025)
Hallituksen varapuheenjohtaja:  Leevi Viljanen (2025)
Toiminnanjohtaja:  Elina Holm
Osoite:  Jokiväylä 11 C, 96300 Rovaniemi
Kattojärjestö:  Suomen opiskelijakuntien liitto
Aiheesta muualla
lapinrotko.fi
Lapin ammattikorkeakoulun opiskelijakunta ROTKO on Lapin ammattikorkeakoulussa toimiva ammattikorkeakoululain 41 pykälän mukainen opiskelijakunta.
Opiskelijakunta valitsee opiskelijoiden edustajat ammattikorkeakoulun hallitukseen ja muihin monijäsenisiin toimielimiin. Opiskelijakunta toimii jäsentensä yhdyssiteenä ja edistää heidän yhteiskunnallisia, sosiaalisia sekä opiskeluun ja opiskelijan asemaan yhteiskunnassa liittyviä asioita. Opiskelijakunnan päättävänä elimenä toimii Lapin ammattikorkeakoulun opiskelijoista koostuva edustajisto, johon kuuluu 9–15 varsinaista jäsentä. Edustajisto valvoo opiskelijoiden etuja tekemällä suurimmat opiskelijakuntaa koskevat päätökset. Edustajisto valitsee vuosittain vaihtuvan hallituksen toteuttamaan ROTKOn operatiivista toimintaa. Edustajiston tehtävä on valvoa hallituksen toimintaa ja varmistaa toiminnan olevan strategian ja toimintasuunnitelman mukaista. Hallitus toimeenpanee edustajiston päätökset ja edistää opiskelijoiden edunvalvontaa.
Opiskelijakunnan henkilöjäsenyys on vapaaehtoinen.
Opiskelijakunnan toimistot sijaitsevat Kemissä, Rovaniemellä ja Torniossa.
Aiheesta muualla

Opiskelijakunnan kotisivut
Suomen ammattikorkeakoulujen opiskelijakunnat
ASK (Arcada)
Copsa (Centria)
O'Diako (Diak)
Helga (Haaga-Helia)
HAMKO (HAMK)
HUMAKO (HUMAK)
JAMKO (JAMK)
Kaakko (XAMK)
Kamo (Kajaanin AMK)
POKA (Karelia)
KOE (LAB)
ROTKO (Lapin AMK)
Laureamko (Laurea)
METKA (Metropolia)
Novium (Novia)
OSAKO (OAMK)
Polamk opk (Polamk)
SAMMAKKO (SAMK)
Savotta (Savonia)
SAMO (SeAMK)
TAMKO (TAMK)
TUO (Turun AMK)
VAMOK (VAMK)
Skåhla (Ahvenanmaan AMK)
Pentti Sydänmaanlakka

Pentti Kalervo Sydänmaanlakka  on henkilöstöjohtamisen konsultti ja tietokirjailija. Sydänmaanlakka on valmistunut filosofian tohtoriksi Aalto-yliopiston tuotantotalouden laitokselta 2002. Sydänmaanlakalla on myös tekniikan lisensiaatin tutkinto (2001) samalta laitokselta ja filosofian maisterin tutkinto (1980) Helsingin yliopistosta.
Työura

Sydänmaanlakka on työskennellyt pitkään henkilöstöjohdon tehtävissä muun muassa Nixdorfin, Siemensin, Koneen ja Nokian palveluksessa. Vuodesta 2002 lähtien hän on toiminut perustamansa yrityksen, Pertec Consulting Oy:n kautta, jonka omistus myytiin Hyvinvointivalmennus Hälsa Oy:lle elokuussa 2019.
Pentti Sydänmaanlakka on kirjoittanut kahdeksan teosta johtamisesta. Hän on toiminut Henry ry:n (Henkilöstöjohdon Ryhmä) puheenjohtajana 1998–1999 ja on myös Henryn kunniapuheenjohtaja. Helsingin Kauppakorkeakoulun Executive Education on myöntänyt hänelle Tiedon jano -tunnustuspalkinnon 2003.lähde?
Tutkimustoiminta

Sydänmaanlakka on rakentanut älykkään johtamisen viitekehystä väitöskirjassaan ja useissa kirjoissaan.